El Togo el xe ono de i paexi piassé picinini de l’Africa. El togo el se cata inte l’Africa de l’ovests e el confina co el Benin a est, el Burkina Faso a nord, el Ghana a ovest. A sud, el Togo el xe bagná da l’Oceano Atlantego in tel Golfo de Guinea. El Togo el ga n’area de 54 385 km². El paexe se pol considerarlo come do pianori de savana, divixi da na cadena de coline che le taja el paexe in do da nord-est a sud-ovest. I giografi i divide el togo in sie aree. A sud se cata le spiage sabiose longo el mar, co de le lagune. La costa la xe streta. Qi se cata anca de i laghi, el pi grande el se ciama Lago Togo. A nord de la costa se cata el pianoro de Ouatchi. El xe largo 30 km e el ga la carateristega de esar cuerto da tereni rosi, par la presenxa de fero. A nord de sto pianoro se cata n’altro pianoro traversá da i fiumi Mono e Ogou. A ovest se alsa el grupo de le montagne del Togo. La cadena la scominzia in Benin, de l’e ciama Atakora , e la continue in tel Ghana, do l’e ciama Akwimp. El ponto pi alto de stá cadena de coline el xe el monte Agou de 986 metri. A nord de le coline ghe xe un pianoro sabioso traversá dal fiume Oti. A nord se cata l’utima region, on pianoro rocioso. Risorse naturali: fosfati, marmi e tera agricola colture pereni: 7% El clima el xe tropicale, caldo umido so la costa, pi seco a l’interno. La piova la xe poca e la vien zo da aprile a lulio, so la costa ghe xe n’altra stagion de la piova da setenbre a novenbre.